title: Odluka (EU) 2020/546 Europskog parlamenta i Vijeća od 17. travnja 2020. o mobilizaciji instrumenta fleksibilnosti za financiranje hitnih proračunskih mjera u kontekstu izbijanja bolesti COVID-19

text:
                  21.4.2020

                  HR

                  Službeni list Europske unije

                  L 125/3

         ODLUKA (EU) 2020/546 EUROPSKOG PARLAMENTA I VIJEĆA
         od 17. travnja 2020.
         o mobilizaciji instrumenta fleksibilnosti za financiranje hitnih proračunskih mjera u kontekstu izbijanja bolesti COVID-19
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (1), a posebno njegovu točku 12.,
         uzimajući u obzir prijedlog Europske komisije,
         budući da:

                     (1)

                     Instrument fleksibilnosti namijenjen je financiranju jasno utvrđenih rashoda koje nije moguće financirati u okviru gornjih granica raspoloživih za jedan ili više drugih naslova.

                     (2)

                     Gornja granica godišnjeg iznosa dostupnog za instrument fleksibilnosti iznosi 600 000 000 EUR (u cijenama iz 2011.), kako je utvrđeno u članku 11. Uredbe Vijeća (EU, Euratom) br. 1311/2013 (2), uvećana, prema potrebi, za iznose koji su prestali vrijediti, a koji su stavljeni na raspolaganje u skladu sa stavkom 1. drugim podstavkom tog članka.

                     (3)

                     Kako bi se odgovorilo na izazove u kontekstu izbijanja bolesti COVID-19 potrebno je hitno mobilizirati iznose za financiranje odgovarajućih mjera.

                     (4)

                     Nakon što se razmotre sve mogućnosti preraspodjele odobrenih sredstava u okviru gornje granice rashoda za naslov 3. (Sigurnost i građanstvo), potrebno je mobilizirati instrument fleksibilnosti kako bi se dopunilo financiranje u općem proračunu Unije za financijsku godinu 2020. iznad gornje granice naslova 3. za iznos od 243 039 699 EUR za financiranje hitnih mjera u kontekstu izbijanja bolesti COVID-19. Tim se iznosom nadopunjuje financiranje iz instrumenta fleksibilnosti mobiliziranog u kontekstu izmjene proračuna br. 1 općeg proračuna Unije za 2020.

                     (5)

                     Na temelju očekivanog profila plaćanja odobrena sredstva za plaćanja u okviru mobilizacije instrumenta fleksibilnosti trebala bi biti raspodijeljena na više financijskih godina.

                     (6)

                     Ova Odluka povezana je s financiranjem uključenim u izmjenu proračuna br. 2 općeg proračuna Europske unije za 2020. Kako bi se osigurala usklađenost s tom izmjenom proračuna, ova Odluka trebala bi se primjenjivati od datuma njezina donošenja,

               DONIJELI SU OVU ODLUKU:

            Članak 1.

               1.   U općem proračunu Unije za financijsku godinu 2020. instrument fleksibilnosti mobilizira se za osiguravanje iznosa od 243 039 699 EUR u odobrenim sredstvima za preuzimanje obveza iz naslova 3. (Sigurnost i građanstvo).
               Taj iznos upotrebljava se za financiranje hitnih mjera za rješavanje trenutačne zdravstvene krize u Europskoj uniji prouzročene izbijanjem bolesti COVID-19.

               2.   Na temelju očekivanog profila plaćanja, odobrena sredstva za plaćanje u okviru mobilizacije instrumenta fleksibilnosti procjenjuju se kako slijedi:

                           (a)

                           123 950 247 EUR u 2020.;

                           (b)

                           71 453 672 EUR u 2021.;

                           (c)

                           23 817 890 EUR u 2022.;

                           (d)

                           23 817 890 EUR u 2023.

            Članak 2.
            Ova Odluka stupa na snagu na dan objave u Službenom listu Europske unije.
            Primjenjuje se od 17. travnja 2020.

            Sastavljeno u Bruxellesu 17. travnja 2020.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednik

               G. GRLIĆ RADMAN

            (1)  SL C 373, 20.12.2013., str. 1.

            (2)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: Odluka (EU) 2020/547 Europskog Parlamenta i Vijeća od 17. travnja 2020. o mobilizaciji pričuve za nepredviđene izdatke za 2020. radi pružanja hitne pomoći državama članicama i daljnjeg jačanja mehanizma Unije za civilnu zaštitu/rescEU kao odgovor na izbijanje bolesti COVID-19

text:
                  21.4.2020

                  HR

                  Službeni list Europske unije

                  L 125/5

         ODLUKA (EU) 2020/547 EUROPSKOG PARLAMENTA I VIJEĆA
         od 17. travnja 2020.
         o mobilizaciji pričuve za nepredviđene izdatke za 2020. radi pružanja hitne pomoći državama članicama i daljnjeg jačanja mehanizma Unije za civilnu zaštitu/rescEU kao odgovor na izbijanje bolesti COVID-19
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (1), a posebno njegovu točku 14.,
         uzimajući u obzir prijedlog Europske komisije,
         budući da:

                     (1)

                     Člankom 13. Uredbe Vijeća (EU, Euratom) br. 1311/2013 (2) utvrđena je pričuva za nepredviđene izdatke od maksimalno 0,03 % bruto nacionalnog dohotka Unije.

                     (2)

                     U skladu s člankom 6. Uredbe (EU, Euratom) br. 1311/2013 Komisija je izračunala apsolutni iznos pričuve za nepredviđene izdatke za 2020. (3).

                     (3)

                     Nakon što su ispitane sve ostale financijske mogućnosti za reagiranje na nepredviđene okolnosti u okviru gornje granice preuzetih obveza za naslov 3. (Sigurnost i građanstvo) višegodišnjeg financijskog okvira (VFO) za 2020. te uzimajući u obzir mobilizaciju ukupne razlike za obveze za puni iznos od 2 392 402 163 dostupnih u 2020. i instrumenta fleksibilnosti za puni iznos od 1 094 414 188 EUR dostupnih u 2020., potrebno je mobilizirati pričuvu za nepredviđene izdatke za namirivanje potreba prouzročenih izbijanjem bolesti COVID-19 povećanjem odobrenih sredstava za preuzimanje obveza u općem proračunu Unije za financijsku godinu 2020. iznad gornje granice preuzetih obveza u naslovu 3. VFO-a.

                     (4)

                     Budući da je situacija vrlo specifična, ispunjen je uvjet krajnje nužde iz članka 13. stavka 1. Uredbe (EU, Euratom) br. 1311/2013.

                     (5)

                     Ova Odluka povezana je s financiranjem uključenim u izmjenu proračuna br. 2 općeg proračuna Europske unije za 2020. Kako bi se osigurala usklađenost s tom izmjenom proračuna, ova Odluka trebala bi se primjenjivati od datuma njezina donošenja,

               DONIJELI SU OVU ODLUKU:

            Članak 1.
            Za opći proračun Unije za financijsku godinu 2020. mobilizira se pričuva za nepredviđene izdatke kako bi se osigurao iznos od 714 558 138 EUR odobrenih sredstava za preuzete obveze iznad gornje granice preuzetih obveza u naslovu 3. (Sigurnost i građanstvo) višegodišnjeg financijskog okvira.

            Članak 2.
            Ukupni iznos od 714 558 138 EUR iz članka 1. nadoknađuje se razlikom u okviru gornje granice preuzetih obveza za financijsku godinu 2020. iz naslova 5. (Administracija) višegodišnjeg financijskog okvira.

            Članak 3.
            Ova Odluka stupa na snagu na dan objave u Službenom listu Europske unije.
            Primjenjuje se od 17. travnja 2020.

            Sastavljeno u Bruxellesu, 17. travnja 2020.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednik

               G. GRLIĆ RADMAN

            (1)  SL C 373, 20.12.2013., str. 1.

            (2)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).

            (3)  Komunikacija Komisije Vijeću i Europskom parlamentu od 15. svibnja 2019. o tehničkoj prilagodbi financijskog okvira za 2020. u skladu s kretanjima BND-a (COM(2019) 310).


title: Odluka Vijeća (EU) 2020/950 od 26. lipnja 2020. o sklapanju, u ime Unije i njezinih država članica, Protokola o izmjeni Euro-mediteranskog sporazuma o zračnom prometu između Europske unije i njezinih država članica, s jedne strane, i vlade Države Izraela, s druge strane, kako bi se uzelo u obzir pristupanje Republike Hrvatske Europskoj uniji

text:
                  3.7.2020

                  HR

                  Službeni list Europske unije

                  L 212/6

         ODLUKA VIJEĆA (EU) 2020/950
         od 26. lipnja 2020.
         o sklapanju, u ime Unije i njezinih država članica, Protokola o izmjeni Euro-mediteranskog sporazuma o zračnom prometu između Europske unije i njezinih država članica, s jedne strane, i vlade Države Izraela, s druge strane, kako bi se uzelo u obzir pristupanje Republike Hrvatske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a),
         uzimajući u obzir Akt o pristupanju Hrvatske, a posebno njegov članak 6. stavak 2. drugi podstavak,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2015/372 (2), potpisan je Protokol o izmjeni Euro-mediteranskog sporazuma o zračnom prometu između Europske unije i njezinih država članica, s jedne strane, i vlade Države Izraela, s druge strane (3), kako bi se uzelo u obzir pristupanje Republike Hrvatske Europskoj uniji („Protokol”), podložno njegovu sklapanju.

                     (2)

                     Protokol bi trebalo odobriti,

               DONIJELO JE OVU ODLUKU:

            Članak 1.
            Protokol o izmjeni Euro-mediteranskog sporazuma o zračnom prometu između Europske unije i njezinih država članica, s jedne strane, i vlade Države Izraela, s druge strane, kako bi se uzelo u obzir pristupanje Republike Hrvatske Europskoj uniji (4), odobrava se u ime Unije i njezinih država članica.

            Članak 2.
            Predsjednika Vijeća ovlašćuje se da odredi osobu ovlaštenu (osobe ovlaštene) položiti, u ime Unije i njezinih država članica, ispravu o odobrenju predviđenu u članku 3. Protokola.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 26. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Suglasnost od 28. travnja 2016. (još nije objavljeno u Službenom listu).

            (2)  Odluka Vijeća od (EU) 2015/372 od 8. listopada 2014. o potpisivanju, u ime Unije i njezinih država članica, i privremenoj primjeni Protokola o izmjeni Euro-mediteranskog sporazuma o zračnom prometu između Europske unije i njezinih država članica, s jedne strane, i vlade Države Izraela, s druge strane, kako bi se uzelo u obzir pristupanje Republike Hrvatske Europskoj uniji (SL L 64, 7.3.2015., str. 1.).

            (3)  Tekst Sporazuma objavljen je u SL L 208, 2.8.2013., str. 3.

            (4)  Tekst Protokola objavljen je u SL L 64 od 7. ožujka 2015. zajedno s odlukom o njegovu potpisivanju.


title: Odluka Vijeća (EU) 2020/951 od 26. lipnja 2020. o sklapanju, u ime Unije, Sporazuma o zajedničkom zračnom prostoru između Europske unije i njezinih država članica i Republike Moldove

text:
                  3.7.2020

                  HR

                  Službeni list Europske unije

                  L 212/8

         ODLUKA VIJEĆA (EU) 2020/951
         od 26. lipnja 2020.
         o sklapanju, u ime Unije, Sporazuma o zajedničkom zračnom prostoru između Europske unije i njezinih država članica i Republike Moldove
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. drugim podstavkom točkom (a) podtočkom v. i člankom 218. stavkom 7.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Sporazum o zajedničkom zračnom prostoru između Europske unije i njezinih država članica i Republike Moldove (2) („Sporazum”) potpisan je 26. lipnja 2012., podložno njegovu sklapanju, u skladu s Odlukom 2012/639/EU Vijeća i predstavnika vlada država članica, koji su se sastali u okviru Vijeća (3).

                     (2)

                     Sporazum su ratificirale sve države članice osim Republike Hrvatske, koja Sporazumu pristupa u skladu s Aktom o pristupanju iz 2012. Protokol o izmjeni Sporazuma o zajedničkom zračnom prostoru između Europske unije i njezinih država članica i Republike Moldove, kako bi se uzelo u obzir pristupanje Republike Hrvatske Europskoj uniji (4), potpisan je 22. srpnja 2015. u skladu s Odlukom Vijeća (EU) 2015/1389 (5).

                     (3)

                     Sporazum bi trebalo odobriti u ime Unije.

                     (4)

                     Članci 4. i 5. Odluke 2012/639/EU sadržavaju odredbe o donošenju odluka i zastupanju u vezi s raznim pitanjima navedenima u Sporazumu. S obzirom na presudu Suda od 28. travnja 2015. u predmetu C-28/12 (6), Komisija protiv Vijeća, primjenu tih odredaba trebalo bi obustaviti. S obzirom na Ugovore, nove odredbe o tim pitanjima nisu potrebne, a odredbe o obavješćivanju Komisije iz članka 6. Odluke 2012/639/EU više nisu potrebne. Stoga bi se članak 4. stavci od 2. do 5. te članci 5. i 6. Odluke 2012/639/EU trebali prestati primjenjivati na datum stupanja na snagu ove Odluke,

               DONIJELO JE OVU ODLUKU:

            Članak 1.
            Sporazum o zajedničkom zračnom prostoru između Europske unije i njezinih država članica i Republike Moldove odobrava se u ime Unije (7).

            Članak 2.
            Predsjednik Vijeća u ime Unije šalje obavijest predviđenu u članku 29. stavku 1. Sporazuma.

            Članak 3.
            Stajalište koje treba zauzeti u ime Unije u pogledu odluka Zajedničkog odbora u skladu s člankom 26. stavkom 7. točkom (a) Sporazuma, koje se odnose na uključivanje zakonodavstva Unije u Prilog III. Sporazumu, podložno potrebnim tehničkim prilagodbama, izražava Komisija nakon što ga podnese na savjetovanje Vijeću ili njegovim pripremnim tijelima, kako o tome odluči Vijeće.

            Članak 4.
            Članak 4. stavci od 2. do 5. te članci 5. i 6. Odluke 2012/639/EU prestaju se primjenjivati na datum stupanja na snagu ove Odluke.

            Članak 5.
            Ova Odluka stupa na snagu na dan donošenja.

            Sastavljeno u Bruxellesu 26. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Suglasnost od 17. lipnja 2020. (još nije objavljena u Službenom listu).

            (2)  SL L 292, 20.10.2012., str. 3.

            (3)  Odluka 2012/639/EU Vijeća i predstavnika vlada država članica, koji su se sastali u okviru Vijeća, od 7. lipnja 2012. o potpisivanju, u ime Unije, i privremenoj primjeni Sporazuma o zajedničkom zračnom prostoru između Europske unije i njezinih država članica i Republike Moldove (SL L 292, 20.10.2012., str. 1.).

            (4)  SL L 215, 14.8.2015., str. 3.

            (5)  Odluka Vijeća (EU) 2015/1389 od 7. svibnja 2015. o potpisivanju, u ime Unije i njezinih država članica, i privremenoj primjeni Protokola o izmjeni Sporazuma o zajedničkom zračnom prostoru između Europske unije i Republike Moldove, kako bi se uzelo u obzir pristupanje Republike Hrvatske Europskoj uniji (SL L 215, 14.8.2015., str. 1.).

            (6)  Presuda Suda od 28. travnja 2015., Komisija protiv Vijeća, predmet C-28/12, ECLI:EU:C:2015:282.

            (7)  Tekst Sporazuma objavljen je u SL L 292, 20.10.2012., str. 3., zajedno s odlukom o potpisivanju.


Odluka Komisije od 20/11/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8955 - TAKEDA / SHIRE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 15/07/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9872 - ATLAS / PERMASTEELISA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Upravnog odbora Zajedničkog poduzeća za gorivne članke i vodik 2 od 26. svibnja 2020. o utvrđivanju internih pravila koja se odnose na ograničenja određenih prava ispitanika u vezi s obradom osobnih podataka u okviru djelovanja Zajedničkog poduzeća za gorivne članke i vodik 2

text:
                  17.7.2020

                  HR

                  Službeni list Europske unije

                  L 230/29

         ODLUKA UPRAVNOG ODBORA ZAJEDNIČKOG PODUZEĆA ZA GORIVNE ČLANKE I VODIK 2
         od 26. svibnja 2020.
         o utvrđivanju internih pravila koja se odnose na ograničenja određenih prava ispitanika u vezi s obradom osobnih podataka u okviru djelovanja Zajedničkog poduzeća za gorivne članke i vodik 2
         UPRAVNI ODBOR ZAJEDNIČKOG PODUZEĆA ZA GORIVNE ČLANKE I VODIK 2,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (1), a posebno njezin članak 25.,
         uzimajući u obzir Uredbu Vijeća (EU) br. 559/2014 od 6. svibnja 2014. o osnivanju Zajedničkog poduzeća za gorivne članke i vodik (2), a posebno njezin članak 7. stavak 3. točku (r),
         uzimajući u obzir smjernice Europskog nadzornika za zaštitu podataka o članku 25. nove uredbe i internim pravilima,
         nakon savjetovanja 12. studenoga 2019. s Europskim nadzornikom za zaštitu podataka u skladu s člankom 41. stavkom 2. Uredbe (EU) 2018/1725,
         uzimajući u obzir preporuke Europskog nadzornika za zaštitu podataka od 18. prosinca 2019.,
         budući da:

                     (1)

                     Zajedničko poduzeće za gorivne članke i vodik 2 aktivnosti provodi u skladu s Uredbom (EZ) br. 559/2014.

                     (2)

                     U skladu s člankom 25. stavkom 1. Uredbe (EU) 2018/1725, ako njegove odredbe odgovaraju pravima i obvezama predviđenima u člancima od 14. do 22., tada bi se ograničenja primjene članaka od 14. do 22., članaka 35. i 36. te članka 4. te uredbe trebala temeljiti na internim pravilima koja donosi Zajedničko poduzeće ako se ne temelje na pravnim aktima koji su doneseni na temelju Ugovorâ.

                     (3)

                     Ta se interna pravila, uključujući njihove odredbe o procjeni nužnosti i proporcionalnosti ograničenja, ne bi trebala primjenjivati ako se u pravnom aktu donesenom na temelju Ugovorâ predviđa ograničenje prava ispitanika.

                     (4)

                     Ako Zajedničko poduzeće za gorivne članke i vodik 2 svoje dužnosti u odnosu na prava ispitanika obavlja u skladu s Uredbom (EU) 2018/1725, dužno je razmotriti primjenjuje li se ijedno odstupanje iz te uredbe.

                     (5)

                     Zajedničko poduzeće za gorivne članke i vodik 2 može u okviru svojeg administrativnog rada provoditi administrativne provjere, disciplinske postupke, preliminarne aktivnosti u vezi sa slučajevima potencijalnih nepravilnosti prijavljenih Europskom uredu za borbu protiv prijevara (OLAF), obrađivati slučajeve sa zviždačima, obrađivati (službene i neslužbene) postupke sprječavanja uznemiravanja, obrađivati unutarnje i vanjske pritužbe, provoditi unutarnju reviziju, provoditi istrage koje vodi službenik za zaštitu podataka u skladu s člankom 45. stavkom 2. Uredbe (EU) 2018/1725 i provoditi unutarnje sigurnosne istrage (općenite i u području informacijske tehnologije).

                     (6)

                     Zajedničko poduzeće za gorivne članke i vodik 2 obrađuje nekoliko kategorija osobnih podataka, uključujući konkretne (objektivne) podatke kao što su identifikacijski podaci, podaci za kontakt, podaci o zanimanju, administrativne informacije, podaci iz raznih izvora, elektronički komunikacijski podaci i podaci o prometu) i subjektivne podatke (podatke u vezi s predmetnom osobom kao što su zaključivanje, podaci o ponašanju, procjene, podaci o učinkovitosti i o ponašanju te podaci u vezi s predmetom postupka ili aktivnošću odnosno oni koji su u vezi s tim izneseni) (3).

                     (7)

                     Zajedničko poduzeće za gorivne članke i vodik 2, koje zastupa njegov izvršni direktor, ima funkciju voditelja obrade podataka neovisno o daljnjem internom delegiranju te uloge kako bi se uzele u obzir operativne odgovornosti u konkretnim postupcima obrade osobnih podataka.

                     (8)

                     Osobni se podaci sigurno pohranjuju u elektroničkom okruženju ili na papiru, čime se sprječava nezakonit pristup podacima ili njihov prijenos osobama koje ne trebaju biti upoznate s njima. Obrađeni osobni podaci ne zadržavaju se dulje od vremena potrebnog i prikladnog za svrhu u koju se podaci obrađuju tijekom razdoblja navedenog u obavijestima o zaštiti podataka, izjavama o privatnosti ili evidencijama Zajedničkog poduzeća za gorivne članke i vodik 2.

                     (9)

                     Interna se pravila trebaju primjenjivati na sve postupke obrade koje Zajedničko poduzeće za gorivne članke i vodik 2 provodi u administrativnim provjerama, disciplinskim postupcima, preliminarnim aktivnostima u vezi sa slučajevima potencijalnih nepravilnosti prijavljenih OLAF-u, postupcima u vezi sa zviždačima, (službenim i neslužbenim) postupcima za slučajeve uznemiravanja, obradama unutarnjih i vanjskih pritužbi, unutarnjim revizijama, istragama koje vodi službenik za zaštitu podataka u skladu s člankom 45. stavkom 2. Uredbe (EU) 2018/1725 te sigurnosnim istragama (općenitim i u području informacijske tehnologije) kojima se rukovodi na internoj razini ili uz sudjelovanje vanjskog tijela (npr. CERT-EU-a).

                     (10)

                     Ta interna pravila trebala bi se primjenjivati na postupke obrade koji se provode prije pokretanja prethodno navedenih postupaka, tijekom tih postupaka i tijekom praćenja rezultata tih postupaka. Također bi trebala uključivati pomoć i suradnju koju Zajedničko poduzeće za gorivne članke i vodik 2 pruža nacionalnim tijelima i međunarodnim organizacijama izvan svojih administrativnih istraga.

                     (11)

                     U slučajevima u kojima se primjenjuju ta interna pravila Zajedničko poduzeće za gorivne članke i vodik 2 mora obrazložiti zašto su u demokratskom društvu ograničenja nužna, objasniti kako se osigurava da su proporcionalna, a pritom je dužno poštovati suštinu temeljnih prava i sloboda.

                     (12)

                     U tom okviru Zajedničko poduzeće za gorivne članke i vodik 2 dužno je u najvećoj mogućoj mjeri poštovati temeljna prava ispitanika tijekom prethodno navedenih postupaka, posebno onih koji se odnose na pravo na pružanje informacija, pristup i ispravak, pravo na brisanje, ograničenje obrade, pravo na obavješćivanje ispitanika o povredi osobnih podataka ili povjerljivost komunikacije kako je utvrđeno Uredbom (EU) 2018/1725.

                     (13)

                     Međutim, Zajedničko poduzeće za gorivne članke i vodik 2 može biti dužno ograničiti informacije ispitanicima čiji se podaci obrađuju i prava drugih subjekata podataka radi zaštite posebno vlastitih istraga, ali i istraga i postupaka drugih javnih tijela, kao i prava drugih osoba povezanih s njegovim istragama ili drugim postupcima.

                     (14)

                     Stoga Zajedničko poduzeće za gorivne članke i vodik 2 može ograničiti informacije u svrhu zaštite istrage te temeljnih prava i sloboda drugih ispitanika.

                     (15)

                     Zajedničko poduzeće za gorivne članke i vodik 2 povremeno bi trebalo nadzirati primjenjivost uvjeta kojima se opravdavaju ograničenja te ukinuti ograničenja ako ti uvjeti više nisu primjenjivi.

                     (16)

                     Voditelj obrade trebao bi obavijestiti službenika za zaštitu podataka u trenutku odgode i tijekom revizija,

               DONIO JE OVU ODLUKU:

            Članak 1.
            Predmet i područje primjene

               1.   Ovom se Odlukom utvrđuju pravila koja se odnose na uvjete pod kojima Zajedničko poduzeće za gorivne članke i vodik 2 može u okviru svojih postupaka utvrđenih u stavku 2. ograničiti primjenu prava utvrđenih u članku 4., člancima od 14. do 21. te člancima 35. i 36. Uredbe (EU) 2018/1725, u skladu s njezinim člankom 25.

               2.   U okviru administrativnog rada Zajedničkog poduzeća za gorivne članke i vodik 2, ova se Odluka primjenjuje na postupke obrade osobnih podataka koje Ured programa vodi radi provođenja administrativnih provjera, disciplinskih postupaka, preliminarnih aktivnosti u vezi sa slučajevima potencijalnih nepravilnosti prijavljenih OLAF-u, obrade slučajeva u vezi sa zviždačima, (službenih i neslužbenih) postupaka sprječavanja uznemiravanja, obrade unutarnjih i vanjskih pritužbi, provođenja unutarnje revizije, istraga koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725 i za potrebe sigurnosnih istraga (općenitih i u području informacijske tehnologije) kojima se rukovodi na internoj razini ili uz sudjelovanje vanjskog tijela (npr. CERT-EU-a).

               3.   Kategorije predmetnih podataka konkretni su (objektivni) podaci kao što su identifikacijski podaci, podaci za kontakt, podaci o zanimanju, administrativne informacije, podaci iz raznih izvora, elektronički komunikacijski podaci i podaci o prometu) i subjektivni podaci (podaci u vezi s predmetnom osobom, kao što su zaključivanje, podaci o ponašanju, procjene, podaci o učinkovitosti i ponašanju te podaci u vezi s predmetom postupka ili aktivnošću odnosno oni koji su u vezi s tim izneseni).

               4.   Ako Zajedničko poduzeće za gorivne članke i vodik 2 svoje dužnosti u odnosu na prava ispitanika obavlja u skladu s Uredbom (EU) 2018/1725, dužno je razmotriti primjenjuje li se ijedno odstupanje iz te uredbe.

               5.   U skladu s uvjetima navedenima u ovoj Odluci, ograničenja se mogu primjenjivati na sljedeća prava: pružanje informacija ispitanicima, pravo na pristup, ispravak, brisanje, ograničenje obrade, obavješćivanje ispitanika o povredi osobnih podataka ili povjerljivost komunikacije.

            Članak 2.
            Utvrđivanje voditelja obrade
            Voditelj obrade je Zajedničko poduzeće za gorivne članke i vodik 2, a predstavlja ga njegov izvršni direktor, koji može delegirati funkciju voditelja obrade. Ispitanike se obavještava o delegiranom voditelju obrade podataka putem obavijesti o zaštiti podataka ili evidencija objavljenih na internetskim i/ili intranetskim stranicama Zajedničkog poduzeća za gorivne članke i vodik 2.

            Članak 3.
            Utvrđivanje zaštitnih mjera

               1.   Zajedničko poduzeće za gorivne članke i vodik 2 dužno je uvesti sljedeće zaštitne mjere u svrhu sprječavanja zloupotrebe ili nezakonitog pristupa ili prijenosa osobnih podataka (4):

                           (a)

                           papirnati dokumenti čuvaju se u zaštićenim ormarićima kojima može pristupiti samo ovlašteno osoblje;

                           (b)

                           svi elektronički podaci pohranjuju se u sigurnu IT aplikaciju u skladu sa sigurnosnim standardima Zajedničkog poduzeća za gorivne članke i vodik 2, kao i u posebne elektroničke mape koje su dostupne samo ovlaštenom osoblju. Odgovarajuće razine pristupa odobravaju se na pojedinačnoj osnovi;

                           (c)

                           baze podataka zaštićene su lozinkom u jedinstvenom sustavu prijave i automatski su povezane s korisničkim imenom i zaporkom. Strogo je zabranjeno zamjenjivati korisnike. Elektroničke evidencije pohranjuju se na sigurnom mjestu da bi se sačuvala povjerljivost i tajnost podataka koje sadržavaju;

                           (d)

                           sve osobe koje imaju pristup podacima obvezuju se na povjerljivost.

               2.   Osobni podaci iz članka 1. stavka 3. zadržavaju se najdulje onoliko koliko je potrebno i prikladno za svrhu u koju se obrađuju. Ni u kojem se slučaju ne smiju zadržavati dulje od razdoblja zadržavanja navedenog u obavijestima o zaštiti podataka, izjavama o privatnosti ili evidencijama iz članka 6.

               3.   Ako Zajedničko poduzeće za gorivne članke i vodik 2 razmatra primjenu ograničenja, ocjenjuje se rizik za prava i slobode ispitanika, posebno u odnosu na rizik za prava i slobode drugih ispitanika i rizik poništavanja učinka istraga ili postupaka Zajedničkog poduzeća, primjerice uništavanjem dokaza. Rizici za prava i slobode ispitanika prvenstveno se, ali ne i isključivo, odnose na rizike za ugled i rizike za pravo na obranu i pravo na saslušanje.

            Članak 4.
            Ograničenja

               1.   Zajedničko poduzeće za gorivne članke i vodik 2 primjenjuje ograničenja samo radi osiguravanja:

                           (a)

                           nacionalne sigurnosti, javne sigurnosti ili obrane država članica;

                           (b)

                           sprječavanja, istrage, otkrivanja i progona kaznenih djela ili izvršenja kaznenih sankcija, uključujući zaštitu od prijetnji javnoj sigurnosti i njihovo sprečavanje;

                           (c)

                           drugih važnih ciljeva od općeg javnog interesa Unije ili države članice, posebno ciljeva zajedničke vanjske i sigurnosne politike Unije ili važnog gospodarskog ili financijskog interesa Unije ili države članice, uključujući monetarna, proračunska i porezna pitanja, javno zdravstvo i socijalnu sigurnost;

                           (d)

                           unutarnje sigurnosti institucija i tijela Unije, uključujući njihove elektroničke komunikacijske mreže;

                           (e)

                           sprečavanja, istrage, otkrivanja i progona kršenja etičkih načela za regulirane struke;

                           (f)

                           nadzorne, inspekcijske ili regulatorne funkcije koja je, čak i povremeno, povezana s izvršavanjem službenih ovlasti u slučajevima navedenima u točkama od (a) do (c);

                           (g)

                           prava i sloboda ispitanika ili drugih osoba;

                           (h)

                           potraživanja u građanskim sporovima.

               2.   Zajedničko poduzeće za gorivne članke i vodik 2 ograničenja može, kao konkretan primjer njihove primjene u svrhe opisane u prethodno navedenom stavku 1., primijeniti u sljedećim okolnostima:

                           (a)

                           u pogledu osobnih podataka razmijenjenih sa službama Komisije ili drugim institucijama, tijelima, agencijama i uredima Unije:
                           ako službe Komisije ili druge institucije, tijela ili agencije Unije mogu ograničiti ostvarivanje tih prava na temelju drugih akata predviđenih člankom 25. Uredbe (EU) 2018/1725 ili u skladu s poglavljem IX. te uredbe ili s aktima o osnivanju drugih institucija, tijela, agencija i ureda Unije,
                           ako bi svrha takvog ograničenja koje je uvela služba Komisije ili institucija, tijelo ili agencija Unije bila ugrožena jer Zajedničko poduzeće za gorivne članke i vodik 2 ne primjenjuje ekvivalentno ograničenje na iste osobne podatke;

                           (b)

                           u pogledu osobnih podataka razmijenjenih s nadležnim tijelima država članica:
                           ako nadležna tijela država članica mogu ograničiti ostvarivanje prava na temelju akata iz članka 23. Uredbe (EU) 2016/679 Europskog parlamenta i Vijeća (5) ili u skladu s nacionalnim mjerama kojima se prenose odredbe članka 13. stavka 3., članka 15. stavka 3. ili članka 16. stavka 3. Direktive (EU) 2016/680 Europskog parlamenta i Vijeća (6),
                           ako bi svrha takvog ograničenja koje je uvelo to nadležno tijelo bila ugrožena jer Zajedničko poduzeće za gorivne članke i vodik 2 ne primjenjuje ekvivalentno ograničenje na iste osobne podatke;

                           (c)

                           u pogledu osobnih podataka razmijenjenih s trećim zemljama ili međunarodnim organizacijama ako postoje jasni dokazi da bi ostvarivanje tih prava i obveza moglo ugroziti suradnju Zajedničkog poduzeća za gorivne članke i vodik 2 s trećim zemljama ili međunarodnim organizacijama u obavljanju njegovih zadaća.
                           Prije primjene ograničenja u okolnostima iz točaka (a) i (b) prvog podstavka, Zajedničko poduzeće za gorivne članke i vodik 2 savjetuje se s odgovarajućim službama Komisije, institucijama, tijelima, agencijama, uredima Unije ili nadležnim tijelima država članica, osim ako je Zajedničkom poduzeću za gorivne članke i vodik 2 jasno da je primjena ograničenja predviđena jednim od akata navedenih u tim točkama.

            Članak 5.
            Ograničenja prava ispitanika

               1.   U propisno opravdanim slučajevima i pod uvjetima propisanima u ovoj Odluci, voditelj obrade može, ako je to potrebno i proporcionalno, ograničiti sljedeća prava u kontekstu postupaka obrade navedenih u nastavku u stavku 2.:

                           (a)

                           pravo na informacije;

                           (b)

                           pravo pristupa;

                           (c)

                           pravo na ispravak, brisanje i ograničavanje obrade;

                           (d)

                           pravo na obavješćivanje ispitanika o povredi osobnih podataka;

                           (e)

                           pravo na povjerljivost elektroničke komunikacije.

               2.   U skladu s člankom 25. stavkom 2. točkom (a) Uredbe (EU) 2018/1725, u propisno opravdanim slučajevima i pod uvjetima propisanima u ovoj Odluci voditelj obrade može primijeniti ograničenja u kontekstu sljedećih postupaka obrade:

                           (a)

                           provedbe administrativnih istraga i disciplinskih postupaka;

                           (b)

                           preliminarnih aktivnosti povezanih sa slučajevima mogućih nepravilnosti prijavljenih OLAF-u;

                           (c)

                           postupaka u vezi sa zviždačima;

                           (d)

                           (službenih i neslužbenih) postupaka u slučajevima uznemiravanja (7);

                           (e)

                           obrada unutarnjih i vanjskih pritužbi;

                           (f)

                           unutarnjih revizija;

                           (g)

                           istraga koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725;

                           (h)

                           sigurnosnih istraga (u području informacijskih tehnologija) koje se provode interno ili uz angažiranje vanjskih tijela (npr. CERT-EU);

                           (i)

                           u okviru upravljanja bespovratnim sredstvima ili postupka nabave, nakon krajnjeg roka za podnošenje poziva na podnošenje prijedloga ili ponuda (8);

                     Ograničenja se primjenjuju sve dok su primjenjivi razlozi koji ih opravdavaju.

               3.   Ako Zajedničko poduzeće za gorivne članke i vodik 2 u cijelosti ili djelomično ograniči primjenu prava iz prethodno navedenog stavka 1., dužno je poduzeti korake utvrđene u člancima 6. i 7. ove Odluke.

               4.   Ako ispitanici zahtijevaju pristup svojim osobnim podacima koji se obrađuju u kontekstu jednog ili više konkretnih slučajeva ili određenog postupka obrade, u skladu s člankom 17. Uredbe (EU) 2018/1725, Zajedničko poduzeće za gorivne članke i vodik 2 ograničava svoju procjenu zahtjeva samo na takve osobne podatke.

            Članak 6.
            Nužnost i proporcionalnost ograničenja

               1.   Svako ograničenje navedeno u članku 5. mora biti nužno i proporcionalno uzimajući u obzir rizike za prava i slobode ispitanika te mora poštovati suštinu temeljnih prava i sloboda u demokratskom društvu.

               2.   Ako se razmatra primjena ograničenja, ispituju se nužnost i proporcionalnost na temelju postojećih pravila. Ispitivanje se mora provesti i u okviru svakog periodičnog preispitivanja, nakon procjene o tome vrijede li još uvijek činjenični i pravni razlozi za ograničenje. Ispitivanje se dokumentira putem interne bilješke o procjeni u svrhu mogućnosti utvrđivanja odgovornosti za svaki pojedinačni slučaj.

               3.   Ograničenja su privremena i ukidaju se čim prestanu postojati okolnosti koje ih opravdavaju. Konkretno, ako se smatra da se ostvarivanjem ograničenog prava više ne bi poništavao učinak nametnutog ograničenja ni negativno utjecalo na prava ni slobode drugih ispitanika.
               Zajedničko poduzeće za gorivne članke i vodik 2 preispituje primjenu ograničenja svakih šest mjeseci od njegova donošenja, a po završetku relevantne provjere, postupka ili istrage. Voditelj obrade zatim je dužan svakih šest mjeseci za svako ograničenje provjeriti je li ga i dalje potrebno zadržati.

               4.   Ako Zajedničko poduzeće za gorivne članke i vodik 2 u cijelosti ili djelomično primjenjuje ograničenja iz članka 5. ove Odluke, dužno je evidentirati razloge za ograničenje, pravnu osnovu u skladu s prethodno navedenim stavkom 1., uključujući procjenu nužnosti i proporcionalnosti ograničenja.
               Evidentirani podaci i, prema potrebi, dokumenti koji sadržavaju temeljne činjenične i pravne elemente, upisuju se u registar. Na zahtjev se stavljaju na raspolaganje Europskom nadzorniku za zaštitu podataka.

            Članak 7.
            Obveza obavješćivanja

               1.   Zajedničko poduzeće za gorivne članke i vodik 2 je u obavijesti o zaštiti podataka, izjavama o privatnosti ili evidenciji u smislu članka 31. Uredbe (EU) 2018/1725, objavljenima na njegovim internetskim i/ili intranetskim stranicama, kojima se ispitanike obavještava o njihovim pravima u okviru određenog postupka, dužno pružiti informacije koje se odnose na moguće ograničenje tih prava. Pritom mora biti pojašnjeno koja prava mogu biti ograničena te se moraju navesti razlozi za ograničenje i moguće trajanje ograničenja.
               Ne dovodeći u pitanje odredbe članka 6. stavka 4., Zajedničko poduzeće za gorivne članke i vodik 2 ujedno odmah i u pisanom obliku pojedinačno obavještava, ako je to razmjerno, sve ispitanike koje se smatra osobama na koje se odnosi određeni postupak obrade o njihovim pravima u vezi s postojećim ili budućim ograničenjima.

               2.   Ako Zajedničko poduzeće za gorivne članke i vodik 2 u cijelosti ili djelomično ograniči prava iz članka 5., dužno je obavijestiti predmetnog ispitanika o primijenjenom ograničenju i o glavnim razlozima za ograničenje, te o mogućnosti podnošenja pritužbe Europskom nadzorniku za zaštitu podataka ili traženja pravnog lijeka pred Sudom Europske unije.
               Pružanje informacija iz stavka 2. može se odgoditi, izostaviti ili odbiti ako bi se time poništio učinak ograničenja u skladu s člankom 25. stavkom 8. Uredbe (EU) 2018/1725.

            Članak 8.
            Preispitivanje koje provodi službenik za zaštitu podataka

               1.   Zajedničko poduzeće za gorivne članke i vodik 2 bez nepotrebnog odlaganja obavještava službenika za zaštitu podataka u Zajedničkom poduzeću svaki put kada voditelj obrade podataka ograniči primjenu prava ispitanika ili produlji takvo ograničenje u skladu s ovom Odlukom. Voditelj obrade osigurava službeniku za zaštitu podataka pristup evidenciji koja sadržava procjenu nužnosti i proporcionalnosti ograničenja te u evidenciji bilježi datum obavješćivanja službenika za zaštitu podataka.

               2.   Službenik za zaštitu podataka može pisanim putem zatražiti od voditelja obrade da preispita primjenu ograničenja. Voditelj obrade dužan je pisanim putem obavijestiti službenika za zaštitu podataka o ishodu traženog preispitivanja.

               3.   Nadzornik za zaštitu podataka uključen je tijekom cijelog postupka. Voditelj obrade dužan je obavijestiti službenika za zaštitu podataka kad se ograničenje ukine.

            Članak 9.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Bruxellesu 26. svibnja 2020.

                  Za Upravni odbor Zajedničkog poduzeća za gorivne članke i vodik 2

               Valérie BOUILLON-DELPORTE

                  Predsjednica Upravnog odbora

            (1)  SL L 295, 21.11.2018., str. 39.

            (2)  SL L 169, 7.6.2014., str. 108.

            (3)  U slučaju zajedničkog vođenja obrade podataka, podaci se obrađuju u skladu sa sredstvima i svrhama utvrđenima u relevantnom sporazumu zajedničkih voditelja obrade kako je definirano u članku 28. Uredbe (EU) 2018/1725.

            (4)  Popis nije taksativan.

            (5)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (SL L 119, 4.5.2016., str. 1.).

            (6)  Direktiva (EU) 2016/680 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenih sankcija i o slobodnom kretanju takvih podataka te o stavljanju izvan snage Okvirne odluke Vijeća 2008/977/PUP (SL L 119, 4.5.2016., str. 89.).

            (7)  Taj se postupak obrade ne primjenjuje na članak 5. stavak 1. točku (d).

            (8)  Taj se postupak obrade primjenjuje samo na članak 5. stavak 1. točku (c).


title: Odluka Vijeća (ZVSP) 2020/1066 od 20. srpnja 2020. o izmjeni Odluke (ZVSP) 2017/2370 za potporu Haškom kodeksu postupanja i neširenju balističkih projektila u okviru provedbe Strategije EU-a za sprečavanje širenja oružja za masovno uništenje

text:
                  21.7.2020

                  HR

                  Službeni list Europske unije

                  LI 234/1

         ODLUKA VIJEĆA (ZVSP) 2020/1066
         od 20. srpnja 2020.
         o izmjeni Odluke (ZVSP) 2017/2370 za potporu Haškom kodeksu postupanja i neširenju balističkih projektila u okviru provedbe Strategije EU-a za sprečavanje širenja oružja za masovno uništenje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. prosinca 2017. donijelo Odluku (ZVSP) 2017/2370 (1).

                     (2)

                     Sporazum o dodjeli bespovratnih sredstava sa zakladom Fondation pour la recherche stratégique (FRS) potpisan je 21. prosinca 2017. i istječe 20. prosinca 2020.

                     (3)

                     FRS je 26. svibnja 2020. zatražio produljenje razdoblja provedbe Odluke (ZVSP) 2017/2370 do 20. prosinca 2021. Produljenje je zatraženo zbog pandemije bolesti COVID‐19 te posebno zbog odgode niza aktivnosti iz članka 1. navedene odluke i nesklonosti nacionalnih uprava u ciljnim zemljama da raspravljaju o organizaciji takvih aktivnosti s obzirom na ozračje nesigurnosti prouzročeno pandemijom.

                     (4)

                     Nastavak aktivnosti iz članka 1. Odluke (ZVSP) 2017/2370 nema nikakvog utjecaja na financijska sredstva do 20. prosinca 2021.

                     (5)

                     Odluku (ZVSP) 2017/2370 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Članak 5. stavak 2. Odluke (ZVSP) 2017/2370 zamjenjuje se sljedećim:

                  „2.   Ova Odluka prestaje važiti 20. prosinca 2021.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 20. srpnja 2020.

                  Za Vijeće

                  Predsjednica

               J. KLOECKNER

            (1)  Odluka Vijeća (ZVSP) 2017/2370 od 18. prosinca 2017. za potporu Haškom kodeksu postupanja i neširenju balističkih projektila u okviru provedbe Strategije EU-a za sprečavanje širenja oružja za masovno uništenje (SL L 337, 19.12.2017., str. 28.).


title: Odluka Vijeća (EU) 2020/1067 od 13. srpnja 2020. o sklapanju Sporazuma u obliku razmjene pisama između Europske unije i Švicarske Konfederacije u okviru pregovora na temelju članka XXVIII. GATT-a iz 1994. o izmjeni švicarskih koncesija WTO-a u pogledu začinjenog mesa

text:
                  21.7.2020

                  HR

                  Službeni list Europske unije

                  L 233/1

         ODLUKA VIJEĆA (EU) 2020/1067
         od 13. srpnja 2020.
         o sklapanju Sporazuma u obliku razmjene pisama između Europske unije i Švicarske Konfederacije u okviru pregovora na temelju članka XXVIII. GATT-a iz 1994. o izmjeni švicarskih koncesija WTO-a u pogledu začinjenog mesa
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 6. drugim podstavkom točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2019/1864 (2) Sporazum u obliku razmjene pisama između Europske unije i Švicarske Konfederacije u okviru pregovora na temelju članka XXVIII. GATT-a iz 1994. o izmjeni švicarskih koncesija WTO-a u pogledu začinjenog mesa (dalje u tekstu „Sporazum”), potpisan je 9. prosinca 2019., podložno njegovu kasnijem sklapanju.

                     (2)

                     Ova se Odluka odnosi isključivo na trgovinsku politiku Unije i provedbu sporazuma nakon pregovora u okviru članka XXVIII. GATT-a iz 1994., na što Unija ima pravo na temelju Sporazuma o Svjetskoj trgovinskoj organizaciji.

                     (3)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum u obliku razmjene pisama između Europske unije i Švicarske Konfederacije u okviru pregovora na temelju članka XXVIII. GATT-a iz 1994. o izmjeni švicarskih koncesija WTO-a u pogledu začinjenog mesa odobrava se u ime Unije.
            Tekst Sporazuma priložen je ovoj Odluci.

            Članak 2.
            Predsjednik Vijeća u ime Unije šalje obavijest predviđenu u Sporazumu (3).

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 13. srpnja 2020.

                  Za Vijeće

                  Predsjednik

               J. BORRELL FONTELLES

            (1)  Suglasnost od 17. lipnja 2020. (još nije objavljena u Službenom listu).

            (2)  Odluka Vijeća (EU) 2019/1864 od 24. listopada 2019. o potpisivanju, u ime Unije, Sporazuma u obliku razmjene pisama između Europske unije i Švicarske Konfederacije u okviru pregovora na temelju članka XXVIII. GATT-a iz 1994. o izmjeni švicarskih koncesija WTO-a u pogledu začinjenog mesa (SL L 289, 8.11.2019., str. 1.).

            (3)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka Političkog i sigurnosnog odbora (ZVSP) 2020/1072 od 16. srpnja 2020. o imenovanju zapovjednika snaga misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) i stavljanju izvan snage Odluke (ZVSP) 2019/1264 (EUTM Somalia/1/2020)

text:
                  21.7.2020

                  HR

                  Službeni list Europske unije

                  L 234/18

         ODLUKA POLITIČKOG I SIGURNOSNOG ODBORA (ZVSP) 2020/1072
         od 16. srpnja 2020.
         o imenovanju zapovjednika snaga misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) i stavljanju izvan snage Odluke (ZVSP) 2019/1264 (EUTM Somalia/1/2020)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Odluku Vijeća 2010/96/ZVSP od 15. veljače 2010. o vojnoj misiji Europske unije za doprinos osposobljavanju somalijskih snaga sigurnosti (1), a posebno njezin članak 5.,
         budući da:

                     (1)

                     Na temelju članka 5. stavka 1. Odluke 2010/96/ZVSP Vijeće je ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, da donosi odgovarajuće odluke u pogledu političke kontrole i strateškog usmjeravanja vojne misije Europske unije za doprinos osposobljavanju somalijskih snaga sigurnosti (EUTM Somalia), uključujući odluke o imenovanju budućih zapovjednika snaga misije EU-a.

                     (2)

                     Odlukom Vijeća (ZVSP) 2017/971 (2) izmijenjen je zapovjedni lanac misije EUTM Somalia.

                     (3)

                     PSO je 23. srpnja 2019. donio Odluku (ZVSP) 2019/1264 (3) o imenovanju brigadnoga generala Antonella DE SIJA zapovjednikom snaga misije EU-a za misiju EUTM Somalia.

                     (4)

                     Direktor Službe za vojno planiranje i provođenje predložio je 26. lipnja 2020. imenovanje brigadnoga generala Fabiana ZINZONEA kako bi preuzeo dužnost od brigadnog generala Antonella DE SIJA kao zapovjednik snaga misije EU-a za misiju EUTM Somalia od 9. kolovoza 2020.

                     (5)

                     Vojni odbor EU-a 1. srpnja 2020. postigao je dogovor o preporuci PSO-u da odobri taj prijedlog.

                     (6)

                     Trebalo bi donijeti odluku o imenovanju brigadnoga generala Fabiana ZINZONEA. Odluku (ZVSP) 2019/1264 trebalo bi staviti izvan snage.

                     (7)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

               DONIO JE OVU ODLUKU:

            Članak 1.
            Brigadni general Fabiano ZINZONE imenuje se zapovjednikom snaga misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) od 9. kolovoza 2020.

            Članak 2.
            Odluka (ZVSP) 2019/1264 stavlja se izvan snage od 9. kolovoza 2020.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 16. srpnja 2020.

                  Za Politički i sigurnosni odbor

                  Predsjedateljica

               S. FROM-EMMESBERGER

            (1)  SL L 44, 19.2.2010., str. 16.

            (2)  Odluka Vijeća (EU) 2017/971 od 8. lipnja 2017. o određivanju aranžmana za planiranje i provođenje neizvršnih vojnih misija ZSOP-a EU-a i o izmjeni odluka 2010/96/ZVSP o vojnoj misiji Europske unije za doprinos osposobljavanju somalijskih snaga sigurnosti, 2013/34/ZVSP o vojnoj misiji Europske unije za doprinos osposobljavanju oružanih snaga Malija (EUTM Mali) i (ZVSP) 2016/610 o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (SL L 146, 9.6.2017., str. 133.).

            (3)  Odluka Političkog i sigurnosnog odbora (ZVSP) 2019/1264 od 23. srpnja 2019. o imenovanju zapovjednika snaga misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) (EUTM Somalia/1/2019) (SL L 199, 26.7.2019., str. 6.).


title: Odluka Vijeća (ZVSP) 2020/1746 od 20. studenoga 2020. o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a

text:
                  23.11.2020

                  HR

                  Službeni list Europske unije

                  L 393/12

         ODLUKA VIJEĆA (ZVSP) 2020/1746
         od 20. studenoga 2020.
         o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 46. stavak 6.,
         uzimajući u obzir Odluku Vijeća (ZVSP) 2017/2315 od 11. prosinca 2017. o uspostavi stalne strukturirane suradnje (PESCO) i utvrđivanju popisa država članica sudionica (1),
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 11. prosinca 2017. donijelo Odluku (ZVSP) 2017/2315.

                     (2)

                     Člankom 4. stavkom 2. točkom (e) Odluke (ZVSP) 2017/2315 predviđa se da Vijeće treba izraditi popis projekata koji će se osmišljavati u okviru stalne strukturirane suradnje (PESCO) i pri tom odražavati i potporu razvoju kapaciteta i osiguravanje znatne potpore, u okviru postojećih sredstava i sposobnosti, operacijama i misijama zajedničke sigurnosne i obrambene politike (ZSOP).

                     (3)

                     Vijeće je 6. ožujka 2018. donijelo Odluku (ZVSP) 2018/340 (2) o izradi popisa projekata koje treba razviti u okviru PESCO-a.

                     (4)

                     Vijeće je 6. ožujka 2018. donijelo Preporuku (3) o planu za provedbu PESCO-a („Preporuka”).

                     (5)

                     U točki 9. Preporuke navodi se da bi Vijeće do studenoga 2018. trebalo ažurirati popis projekata u okviru PESCO-a kako bi se u njega uključio sljedeći skup projekata u skladu s postupkom utvrđenim u članku 5. Odluke (ZVSP) 2017/2315, kojim se posebno predviđa da Visoki predstavnik Unije za vanjske poslove i sigurnosnu politiku („Visoki predstavnik”) može dati preporuku u vezi s utvrđivanjem i ocjenjivanjem projekata u okviru PESCO-a na temelju procjena koje je dostavilo tajništvo PESCO-a kako bi Vijeće moglo donijeti odluku, slijedom vojnog savjeta Vojnog odbora Europske unije.

                     (6)

                     Vijeće je 25. lipnja 2018. donijelo Odluku (ZVSP) 2018/909 (4) o uspostavi zajedničkog skupa pravila za upravljanje projektima PESCO-a.

                     (7)

                     Vijeće je 19. studenoga 2018. donijelo Odluku (ZVSP) 2018/1797 (5) o izmjeni i ažuriranju Odluke (ZVSP) 2018/340.

                     (8)

                     Vijeće je 14. svibnja 2019. donijelo Preporuku (6) o procjeni napretka koji su države članice sudionice ostvarile u ispunjavanju obveza preuzetih u okviru PESCO-a.

                     (9)

                     Vijeće je 12. studenoga 2019. donijelo Odluku (ZVSP) 2019/1909 (7) o izmjeni i ažuriranju Odluke (ZVSP) 2018/340.

                     (10)

                     Tajništvo PESCO-a obavijestilo je Vijeće 5. veljače 2020. da su članovi projekta „Centar za kompetencije za misije Europske unije za osposobljavanje (EUTM CC)” odlučili okončati projekt.

                     (11)

                     Odluku (ZVSP) 2018/340 trebalo bi stoga izmijeniti i ažurirati,

               DONIJELO JE OVU ODLUKU:

            Članak 1.
            Tekst koji se nalazi u Prilogu ovoj Odluci zamjenjuje Prilog II. Odluci (ZVSP) 2018/340.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 20. studenoga 2020.

                  Za Vijeće

                  Predsjednik

               M. ROTH

            (1)  SL L 331, 14.12.2017., str. 57.

            (2)  Odluka Vijeća (ZVSP) 2018/340 od 6. ožujka 2018. o izradi popisa projekata koje treba razviti u okviru PESCO-a (SL L 65, 8.3.2018., str. 24.).

            (3)  Preporuka Vijeća od 6. ožujka 2018. o planu za provedbu PESCO-a (SL C 88, 8.3.2018., str. 1.).

            (4)  Odluka Vijeća (ZVSP) 2018/909 od 25. lipnja 2018. o uspostavi zajedničkog skupa pravila za upravljanje projektima PESCO-a (SL L 161, 26.6.2018., str. 37.).

            (5)  Odluka Vijeća (ZVSP) 2018/1797 od 19. studenoga 2018. o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a (SL L 294, 21.11.2018., str. 18.).

            (6)  Preporuka Vijeća od 14. svibnja 2019. o procjeni napretka koji su države članice sudionice ostvarile u ispunjavanju obveza preuzetih u okviru stalne strukturirane suradnje (PESCO) (SL C 166, 15.5.2019., str. 1.).

            (7)  Odluka Vijeća (ZVSP) 2019/1909 od 12. studenoga 2019. o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a (SL L 293, 14.11.2019., str. 113.).

            PRILOG

                     „PRILOG II.
                     KONSOLIDIRANI AŽURIRANI POPIS ČLANOVA PROJEKTA SVAKOG POJEDINOG PROJEKTA

                                 Projekt

                                 Članovi projekta

                                 1.

                                 Europsko zdravstveno zapovjedništvo

                                 Njemačka, Belgija, Češka, Estonija, Španjolska, Francuska, Italija, Mađarska, Nizozemska, Poljska, Rumunjska, Slovačka, Švedska

                                 2.

                                 Europski sigurni radio definiran softverom (ESSOR)

                                 Francuska, Belgija, Njemačka, Španjolska, Italija, Nizozemska, Poljska, Portugal, Finska

                                 3.

                                 Mreža logističkih čvorišta u Europi i potpora operacijama

                                 Njemačka, Belgija, Bugarska, Grčka, Španjolska, Francuska, Hrvatska, Italija, Cipar, Litva, Mađarska, Nizozemska, Poljska, Slovenija, Slovačka

                                 4.

                                 Vojna mobilnost

                                 Nizozemska, Belgija, Bugarska, Češka, Njemačka, Estonija, Grčka, Španjolska, Francuska, Hrvatska, Italija, Cipar, Latvija, Litva, Luksemburg, Mađarska, Austrija, Poljska, Portugal, Rumunjska, Slovenija, Slovačka, Finska, Švedska

                                 5.

                                 Europski centar za certifikaciju osposobljavanja europskih vojski

                                 Italija, Grčka

                                 6.

                                 Operativna funkcija „Energija” (EOF)

                                 Francuska, Belgija, Španjolska, Italija

                                 7.

                                 Raspoloživi vojni kapaciteti za pomoć u slučaju katastrofa

                                 Italija, Grčka, Španjolska, Hrvatska, Austrija

                                 8.

                                 (Polu)autonomni pomorski sustavi za protuminsko djelovanje (MAS MCM)

                                 Belgija, Grčka, Latvija, Nizozemska, Poljska, Portugal, Rumunjska

                                 9.

                                 Lučki i pomorski nadzor i zaštita (HARMSPRO)

                                 Italija, Grčka, Poljska, Portugal

                                 10.

                                 Poboljšanje pomorskog nadzora

                                 Grčka, Bugarska, Irska, Španjolska, Francuska, Hrvatska, Italija, Cipar

                                 11.

                                 Platforma za razmjenu informacija o odgovoru na kiberprijetnje i kiberincidente

                                 Grčka, Španjolska, Italija, Cipar, Mađarska, Portugal

                                 12.

                                 Timovi za brz odgovor na kiberincidente i uzajamna pomoć u području kibersigurnosti

                                 Litva, Estonija, Hrvatska, Nizozemska, Poljska, Rumunjska

                                 13.

                                 Sustav strateškog zapovjedništva i nadzora (C2) za misije i operacije ZSOP-a

                                 Španjolska, Njemačka, Francuska, Italija, Luksemburg, Portugal

                                 14.

                                 Oklopno pješadijsko bojno vozilo / amfibijsko borbeno vozilo / lako oklopno vozilo

                                 Italija, Grčka, Slovačka

                                 15.

                                 Neizravna artiljerijska potpora (EuroArtillery)

                                 Slovačka, Italija, Mađarska

                                 16.

                                 Operativni centar EUFOR-a za odgovor na krizu (EUFOR CROC)

                                 Njemačka, Španjolska, Francuska, Italija, Cipar

                                 17.

                                 Osposobljavanje za upravljanje helikopterom na velikoj visini i temperaturi (osposobljavanje H3)

                                 Grčka, Italija, Rumunjska

                                 18.

                                 Zajednička škola za obavještajne aktivnosti EU-a

                                 Grčka, Cipar

                                 19.

                                 Centri EU-a za testiranje i evaluaciju

                                 Francuska, Švedska, Španjolska, Slovačka

                                 20.

                                 Integriran bespilotni zemaljski sustav (UGS)

                                 Estonija, Belgija, Češka, Njemačka, Španjolska, Francuska, Latvija, Mađarska, Nizozemska, Poljska, Finska

                                 21.

                                 Raketni sustavi EU-a izvan vidnog polja (BLOS) za kopnena bojišta

                                 Francuska, Belgija, Cipar

                                 22.

                                 Paket za raspoloživu modularnu podvodnu interventnu sposobnost (DIVEPACK)

                                 Bugarska, Grčka, Francuska, Rumunjska

                                 23.

                                 Europski sustavi daljinskog upravljanja letjelicama duge izdržljivosti za srednju nadmorsku visinu – MALE RPAS (Eurodrone)

                                 Njemačka, Češka, Španjolska, Francuska, Italija

                                 24.

                                 Europski jurišni helikopteri TIGER Mark III

                                 Francuska, Njemačka, Španjolska

                                 25.

                                 Obrambeni bespilotni zračni sustav (C-UAS)

                                 Italija, Češka

                                 26.

                                 Europska platforma za zračne brodove u visokoj atmosferi (EHAAP) – postojana obavještajno-nadzorno-izvidnička (ISR) sposobnost

                                 Italija, Francuska

                                 27.

                                 Jedinstveno raspoloživo zapovjedno mjesto (CP) za taktičko zapovijedanje i nadzor (C2) nad snagama za posebne operacije (SOF) za zajednička djelovanja malog opsega (SJO) – (SOCC) za SJO

                                 Grčka, Cipar

                                 28.

                                 Program za sposobnost i interoperabilnost elektroničkog ratovanja za buduću zajedničku obavještajno-nadzorno-izvidničku (JISR) suradnju

                                 Češka, Njemačka

                                 29.

                                 Kemijski, biološki, radiološki i nuklearni (CBRN) nadzor kao usluga (CBRN SaaS)

                                 Austrija, Francuska, Hrvatska, Mađarska, Slovenija

                                 30.

                                 Zajedničke baze

                                 Francuska, Belgija, Češka, Njemačka, Španjolska, Nizozemska

                                 31.

                                 Element za koordinaciju geometeorološke i oceanografske (GeoMETOC) potpore (GMSCE)

                                 Njemačka, Grčka, Francuska, Austrija, Portugal, Rumunjska

                                 32.

                                 Radionavigacijsko rješenje EU-a (EURAS)

                                 Francuska, Belgija, Njemačka, Španjolska, Italija, Poljska

                                 33.

                                 Europska vojna mreža za osvješćivanje o nadzoru u svemiru (EU-SSA-N)

                                 Italija, Njemačka, Francuska, Nizozemska

                                 34.

                                 Integrirani zajednički europski centar za osposobljavanje i simulaciju (EUROSIM)

                                 Mađarska, Njemačka, Francuska, Poljska, Slovenija

                                 35.

                                 Kiberakademija i inovacijski centar EU-a (EU CAIH)

                                 Portugal, Španjolska

                                 36.

                                 Medicinski centar za obuku specijalnih snaga (SMTC)

                                 Poljska, Mađarska

                                 37.

                                 Vojni poligon za obranu od kemijskih, bioloških, radioloških i nuklearnih (CBRN) rizika (CBRNDTR)

                                 Rumunjska, Francuska, Italija

                                 38.

                                 Mreža ronilačkih centara Europske unije (EUNDC)

                                 Rumunjska, Bugarska, Francuska

                                 39.

                                 Pomorski bespilotni protupodmornički sustav (MUSAS)

                                 Portugal, Španjolska, Francuska, Švedska

                                 40.

                                 Europska patrolna topovnjača (EPC)

                                 Italija, Grčka, Španjolska, Francuska

                                 41.

                                 Zračni elektronički napad (AEA)

                                 Španjolska, Francuska, Švedska

                                 42.

                                 Koordinacijski centar za kibernetičko i informacijsko područje (CIDCC)

                                 Njemačka, Španjolska, Mađarska, Nizozemska

                                 43.

                                 Rano upozoravanje i presretanje sa svemirskim nadzorom bojišta (TWISTER)

                                 Francuska, Njemačka, Španjolska, Italija, Nizozemska, Finska

                                 44.

                                 Materijali i komponente za tehnološku konkurentnost EU-a (MAC-EU)

                                 Francuska, Španjolska, Portugal, Rumunjska

                                 45.

                                 Zajedničke sposobnosti EU-a za ratovanje (ECoWAR)

                                 Francuska, Belgija, Španjolska, Mađarska, Poljska, Rumunjska, Švedska

                                 46.

                                 Europski globalni sustavi za integraciju arhitekture daljinski upravljanih zrakoplovnih sustava (RPAS)

                                 Italija, Francuska, Rumunjska

               ”


title: Odluka Vijeća (EU) 2020/1747 od 20. studenoga 2020. o stajalištu koje treba zauzeti u ime Europske unije u okviru Zajedničkog odbora osnovanog Sporazumom o gospodarskom partnerstvu između Europske unije i Japana u pogledu izmjene dodataka 2.-C-1. i 2.-C-2. Prilogu 2.-C o motornim vozilima i njihovim dijelovima

text:
                  23.11.2020

                  HR

                  Službeni list Europske unije

                  L 393/17

         ODLUKA VIJEĆA (EU) 2020/1747
         od 20. studenoga 2020.
         o stajalištu koje treba zauzeti u ime Europske unije u okviru Zajedničkog odbora osnovanog Sporazumom o gospodarskom partnerstvu između Europske unije i Japana u pogledu izmjene dodataka 2.-C-1. i 2.-C-2. Prilogu 2.-C o motornim vozilima i njihovim dijelovima
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum o gospodarskom partnerstvu između Europske unije i Japana (1) („Sporazum”) stupio je na snagu 1. veljače 2019.

                     (2)

                     U Prilogu 2.-C o motornim vozilima i njihovim dijelovima Sporazumu, u Dodatku 2.-C-1. nalazi se popis pravilnika UN-a koje primjenjuju obje stranke, a u Dodatku 2.-C-2. popis pravilnika UN-a koje primjenjuje jedna od stranaka, a druga stranka ih još nije razmotrila.

                     (3)

                     Od potpisivanja Sporazuma i zbog napretka u regulatornim raspravama u Gospodarskoj komisiji Ujedinjenih naroda za Europu (UNECE) obje stranke sada primjenjuju dva dodatna pravilnika UN-a koji nisu bili navedeni u Dodatku 2.-C-1. Nadalje, obje stranke sada primjenjuju dva pravilnika UN-a koji su bili navedeni u Dodatku 2.-C-2. i koje treba prenijeti u Dodatak 2.-C-1. Dodatke 2.-C-1. i 2.-C-2. trebalo bi stoga ažurirati u skladu s člankom 9. Priloga 2.-C Sporazumu. Tim ažuriranjem povećat će se pravna sigurnost za gospodarske subjekte u pogledu regulatornog okvira za povlaštene trgovinske odnose između stranaka.

                     (4)

                     Na temelju članka 23.2. stavka 3. i stavka 4. točke (b) Sporazuma Zajednički odbor može u skladu s odgovarajućim domaćim pravnim postupcima stranaka donijeti odluke o izmjeni dodataka 2.-C-1. i 2.-C-2. Prilogu 2.-C Sporazumu.

                     (5)

                     Primjereno je utvrditi stajalište koje treba zauzeti u ime Unije u okviru Zajedničkog odbora jer će predložena odluka Zajedničkog odbora biti obvezujuća za Uniju.

                     (6)

                     Stajalište Unije u okviru Zajedničkog odbora trebalo bi se stoga temeljiti na nacrtu odluke Zajedničkog odbora,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora osnovanog Sporazumom o gospodarskom partnerstvu između Europske unije i Japana u pogledu izmjene dodataka 2.-C-1. i 2.-C-2. Prilogu 2.-C Sporazumu temelji se na nacrtu odluke tog Zajedničkog odbora (2).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 20. studenoga 2020.

                  Za Vijeće

                  Predsjednik

               M. ROTH

            (1)  SL L 330, 27.12.2018., str. 3.

            (2)  Vidjeti dokument ST 12431/20 na http://register.consilium.europa.eu.